jkorsvik/nowiki_second_scrape_merged huggingface dataset:
Henrik Thune

Henrik Thune (født 11. november 1969) er en norsk politiker (Ap), statsviter, utenrikspolitisk forsker, skribent og tidligere diplomat. I 2021 ble Thune utnevnt til statssekretær i Jonas Gahr Støres regjering.


== Biografi ==
Thune ble cand.polit. i statsvitenskap ved Universitetet i Oslo i 1997, avla mastergrad i internasjonale relasjoner ved London School of Economics and Political Science i 1995, og forsvarte doktorgraden i statsvitenskap (internasjonal politikk) ved Universitetet i Oslo 2008. Han var tilknyttet Norsk utenrikspolitisk institutt som forsker, seniorforsker og forskningsleder fra september 1997. I perioden mellom 2006 og 2008 arbeidet Thune som seniorrådgiver i seksjon for fred og forsoning i Utenriksdepartementet, og var i den samme perioden sentral i initieringen og oppbyggingen av Utenriksdepartementets «Refleksprosjekt», kjent som den første systematiske gjennomtenkningen av Norges utenrikspolitiske interesser og rammevilkår etter avslutningen av den kalde krigen. Mellom 2010 og 2012 var Thune ansatt som prosjektleder i utenriksminister Jonas Gahr Støres sekretariat. I 2021 ble Henrik Thune utnevnt til statssekretær i Utenriksdepartementet i Jonas Gahr Støres regjering.Thune har publisert en rekke artikler og bøker innenfor fagdisiplinen internasjonal politikk. Han har spesielt jobbet med stormaktspolitikk, norsk utenrikspolitikk og internasjonal politikk i Midtøsten. Siden 2004 har Thune også forsket på hvilken betydning nyhetsmedia og massekommunikasjon har for hvordan stater handler i internasjonal politikk. Henrik Thune har vært direktør ved NOREF Senter for internasjonal konfliktløsning.
Thune er medlem av redaksjonsrådet for tidsskriftet Samtiden og er nestleder i styret til Litteraturhuset i Oslo. Han var medlem av faggruppen bak tidligere utenriksminister Thorvald Stoltenbergs forslag til økt nordisk sikkerhetspolitisk samarbeid. Fra 2017 er Thune medlem av Arbeiderpartiets internasjonale utvalg. Fra 2019 er han medlem i den europeiske tenketanken European Council on Foreign Relations. Thune har vært fast spaltist i Dagbladet og Aftenposten, og bokanmelder i Morgenbladet.


== Bibliografi ==
Dialouge and Conflict Resolution (ed.) (2015)
Øyeblikkets triumf : et oppgjør med den mediefikserte politikken, (2015) ISBN 9788243009219
Hva Norge kan være i verden (med Leiv Lunde) (2013)
After the CNN effect. Towards a constitutive theory of media power in international politics (2009)
Norske interesser. Utenrikspolitikk i en globalisert verden (2008) (m.fl.)
Krigsdansen. Historien om Saddams fall (2003)
Global politikk. Krig, diplomati og nyhetsformidling i praksis (2002) (m.fl.)
The Sanctions Debate. UN Sanctions in the 1990s (2000)
Grenser for alt. Kritiske perspektiver på norsk utenrikspolitikk  (1999) (m.fl.)
Etter Srebrenica. Massakre, militærmakt og moral (1998) (med Vegard V. Hansen)


== Referanser ==


== Eksterne lenker ==
«Statssekretær Henrik Thune (Ap)», fra nettsidene til regjeringen.no
Renton (Washington)

Renton er en by i King County i delstaten Washington i USA. Byen hadde 1. april 2010 et innbyggertall på 90 927, noe som gjør byen til den fjerde største byen i King County og den niende største i Washington. Renton ligger 21 km sørøst for Seattle sentrum.
Renton ble først bebodd på 1860-tallet av mennesker av europeisk avstamning. Byens tidlige økonomi var basert på kull og leireproduksjon og eksport av tømmer. Byen er nå et senter for industri, teknologi og serviceselskaper. Over 13 000 av byens innbyggere jobber for den amerikanske flyprodusenten Boeing.


== Kjente personer fra Renton ==
Jimi Hendrix
Clint Eastwood
Sean Kinney


== Eksterne lenker ==
Renton city government webpage
Christian Planer

Christian Planer (født 15. mai 1975) er en østerriksk skytter. Han deltok i Sommer-OL 2004 i Athen der han tok bronsemedalje i 50 m rifle, helmatch, han deltok også i 10 m luftrifle. Under Sommer-OL 2008 i Beijing deltok han i 10 m luftrifle og 50 m rifle, 60 skudd liggende. Fire år senere under Sommer-OL 2012 i London deltok han også i 50 m rifle, 60 skudd liggende.


== Eksterne lenker ==
(en) Christian Planer – Olympedia 
(en) Christian Planer – Sports-Reference (OL-resultater – arkivert) 
(en) Christian Planer – ISSF 
Profil på London2012.com
Happy Meal

Happy Meal er et måltid rettet mot barn, produsert og solgt av restaurantkjeden McDonald’s siden juni 1979. Sammen med maten følger det vanligvis med et leketøy, og dette kommer pakket i en pappeske med McDonald’s-logoen. Emballasjen og leketøyet er gjerne del av markedsføringen og promoveringen av en ny film eller leketøyserie.
Maten i Happy Meal består av en hovedrett (typisk en hamburger, cheeseburger eller en liten porsjon med Chicken McNuggets), en siderett (pommes frites, eplebiter eller salat) og en drikk (melk, saft eller brus). Utvalget av retter varierer fra land til land, og kan også variere etter størrelsen på den enkelte restaurant.
I de fleste land har McDonald’s lansert et «sunt valg» i Happy Meal, hvor de i tillegg til melk – som alltid har vært tilgjengelig – kan velge fruktsaft istedenfor brus og poser med tørket frukt (eller hele fruktbiter eller gulrotbiter) istedenfor pommes frites.
I enkelte land har Happy Meal et lokalt navn. I Quebec er navnet Joyeux Festin; i Latin-Amerika er navnet Cajita Feliz; i Brasil er navnet McLanche Feliz; og i Tyskland var navnet Juniortüte frem til 1999.
Las Cruces

Las Cruces, også kjent som «The City of the Crosses», er en by i Doña Ana County i delstaten New Mexico i USA. Byen er fylkessete i Doña Ana County. Byen hadde i 2010 et innbyggertall på 97 618, noe som gjør den til New Mexicos nest største by. New Mexicos eneste land-grant-universitet, New Mexico State University ligger i byen. White Sands Test Facility og White Sands Missile Range ligger begge i nærheten av byen. Byen ligger 1 191 meter over havet.
Nærmeste flyplass er El Paso internasjonale lufthavn i Texas, 84 km sørøst for byen.


== Kjente personer fra Las Cruces ==
Anwar al-Awlaki – Al-Qaida-terrorist
Frank Borman – astronaut
Billy the Kid
Clyde Tombaugh – astronom


== Referanser ==


== Eksterne lenker ==
(en) Offisielt nettsted 
(en) Las Cruces, New Mexico – kategori av bilder, video eller lyd på Commons 
Las Cruces Convention and Visitors Bureau
Las Cruces i Open Directory Project
Keshorn Walcott

Keshorn Walcott (2. april 1993 i Toco) er en trinidansk spydkaster som tok OL-gull i 2012, kun 19 år gammel.
Keshorn Walcott ble født i den lille fiskelandsbyen Toco på Trinidad. Hans foreldre er Beverly Walcott og Endy King. Hans tante Anna-Lee Walcott er en tidligere spydkaster og mangekjemper som konkurrerte for Trinidad og Tobago i Sentralamerikanske og karibiske leker og CARIFTA Games.Han startet sesongen 2012 med 75,77 meter som personlig rekord fra 2011. Allerede i april, under CARIFTA Games på Bermuda, kastet han 77,59 meter. Den rekorden ble forbedret da han under et stevne på Havanna, Cuba i mai for første gang passerte 80 metersgrensen, med 11 cm. I San Salvador 1. juli forbedret han seg til 82,83 meter. Under Junior-VM i Barcelona vant han sin første internasjonale tittel med 78,64 meter. 
Til London-OL kom han ubeseiret for året, men uten å ha konkurrert mot de beste seniorene i verden. Med 81,75 meter kvalifiserte han seg til finalen. I finalen åpnet han på ny trinidansk rekord men 83,51 meter og tok ledelsen. Han ledet da han kastet vinnerkastet på 84,58 meter i andre omgang. Konkurrentene klarte ikke å tukte Walcott. Ukraineren Oleksandr Pyatnytsya kom nærmest med 84,51 meter, mens finnen Antti Ruuskanen fikk bronsen på 84,12 meter. OL-gullet hans var landets andre OL-gull noen sinne, Hasley Joachim Crawford vant 200 meter ved OL i Montreal i 1976.


== Utmerkelser ==
31. august 2012 ble Keshorn Walcott tildelt Trinidad og Tobagos høyeste orden, Republikken Trinidad og Tobagos orden, for sin innsats under Sommer-OL i London.. Walcott mottok også en villa i gave fra regjeringen for OL-innsatsen og har i tillegg blant annet fått et historisk fyr og et fly oppkalt etter seg.


== Referanser ==


== Eksterne lenker ==
(de) Keshorn Walcott – Munzinger Sportsarchiv 
(en) Keshorn Walcott – Olympics.com 
(en) Keshorn Walcott – Olympic.org 
(en) Keshorn Walcott – Olympedia 
(en) Keshorn Walcott – Sports-Reference (OL-resultater – arkivert) 
(en) Keshorn Walcott – Commonwealth Games Federation 
(en) Keshorn Walcott – World Athletics 
(en) Keshorn Walcott – Diamond League 
(en) Keshorn Walcott – Track and Field Statistics
MS «Anna Marine»

MS «Anna Marine» er en roroferge som går i rute mellom Kaukasus og Zonguldak i Tyrkia. Fergen eies av Ursule Overseas Corp., og operatør er AnRussTrans.
Skipet ble bygget i 1975 for Pandoro Ltd og fikk navnet «Buffalo». Under forberedelser for sammenslåingen av Pandoro Ltd og P&O Irish Sea i 1998 ble hun omdøpt til «European Leader». Neste navnebytte kom i 2004 da Stena Line overtok ruten mellom Larne i Nord-Irland og Fleetwood i England, og døpte henne om til «Stena Leader». I desember 2010 la Stena Line ned ruten på grunn av at den gikk med tap.
I juni 2011 fikk hun navnet «Anna Marine», og samtidig ble alle synlige detaljer som viste til Stena Line fjernet.


== Søsterskip ==
«Anna Marine» er et av tre skip basert på samme design, de andre to er MS «Stena Pioneer» og MS «Stena Seafarer».


== Referanser ==


== Eksterne lenker ==
(en) Stena Leader (ship, 1975) – kategori av bilder, video eller lyd på Commons 
(en) IMO 7361582 – kategori av bilder, video eller lyd på Commons 
(en) MS «Anna Marine» – Den internasjonale sjøfartsorganisasjonen
Folkeparken (Kristiansund)

Folkeparken er et naturområde lengst i nordøst på Gomalandet i Kristiansund kommune. Området ligger i direkte tilknytning til Atlanten stadion og Atlanten videregående skole, og var tidligere utmarkarealer som tilhørte Dalen gård eller Knudtzondalen. 
Utmarksarealene hadde tidligere preg av lynghei, men er i dag i ferd med å gro til med skog. 
I Folkeparken ligger badeplassen Lasken eller Laksevågen der Dalen gård hadde naust.
Irving Janis

Irving Lester Janis (født 26. mai 1918 i Buffalo i New York, død 15. november 1990 i Santa Rosa i California) var en amerikansk psykolog. Han studerte i hovedsak sosialpsykologi, og er mest kjent for sin teori om gruppetenkning, altså systematiske feil som begås av grupper som fatter felles beslutninger.Han hadde bachelorgrad fra University of Chicago fra 1939 og doktorgrad i psykologi fra Columbia University. Han tok en pause fra doktorgradsarbeidet for å tjenestegjøre i United States Army under den andre verdenskrig, og studerte her den militære moralen. Janis var deretter forsker ved det psykologiske instituttet ved Yale University 1947–1985 og professor emeritus i psykologi ved University of California, Berkeley 1986–1990. Han skrev en rekke bøker, og ble tildelt flere prestisjefylte priser for sitt arbeid.Han var av jødisk slekt, og ble gift med Marjorie Janis, som han fikk to døtre med. Irving Janis var også meget interessert i kunst. Han døde av lungekreft i 1990, 72 år gammel.


== Referanser ==


== Litteratur ==
Janis, Irving (1958). Psychological Stress: Psychoanalytic and Behavioral Studies of Surgical Patients (engelsk). New York. 
Janis, Irving (1972). Victims of Groupthink: A Psychological Study of Foreign-Policy Decisions and Fiascoes (engelsk). Boston. ISBN 0-395-14002-1. 
Janis, Irving; Mann, Leon (1977). Decision Making: A Psychological Analysis of Conflict, Choice, and Commitment (engelsk). New York. ISBN 0-02-916160-6. CS1-vedlikehold: Flere navn: forfatterliste (link)
Janis, Irving (1982). Groupthink: Psychological Studies of Policy Decisions and Fiascoes (engelsk). Boston. ISBN 0-395-31704-5. 
Janis, Irving (1989). Crucial Decisions: Leadership in Policymaking and Crisis Management (engelsk). New York. ISBN 0-02-916161-4.
MS «ANT 1»

MS «ANT 1» er en roroferge som ble lagt i opplag ved Harland & Wolff repair Quay, Belfast i desember 2010. I mai 2011 solgte Stena Line henne til Anship LLC, og hun fører etter dette moldovsk flagg. I Stena Line sin tjeneste het hun «Stena Pioneer» og mellom 2004 og 2010 gikk hun i rute mellom Larne i Nord-Irland og Fleetwood i England som frakteskip.
Skipet ble opprinnelig bestilt av Stena Line, men ble solgt til Pandoro før hun ble satt inn i trafikk. Ved sjøsettingen i 1975 ble hun døpt «Bison».
Trafikken på Larne–Fleetwood-ruten økte, og i 1980 ble hun sendt til Tyne Shiprepair Ltd i Newcastle for å forlenges. Skipet ble delt i to, og en seksjon på 15 meter lagt til.Ni år senere, i 1989, ble «Bison» satt inn i chartertrafikk for B&I Line og skulle trafikkere ruten mellom Dublin og  Liverpool i fire år. Ved returen til Pandoro Ltd ble hun ombygget for å tilfredsstille de siste SOLASforskriftene. «Bison» ble blant annet utrustet med sponsons som gjorde skipet 4 meter bredere. Dette påvirket sjøegenskapene hennes, og i 1995 ble hun sendt til Cammel Laird-verftet i Birkenheadfor å få føyd til ekstra vekt, et ekstra trailerdekk som ble bygget inn akter.Pandoro Ltd. fuserte i 1998 med P&O European Ferries (Felixstowe Ltd.) og resultatet ble P&O Irish Sea. I forbindelse med fusjonen ble «Bison» omdøpt til «European Pioneer». Seks år senere ble hun solgt til Stena Line og skiftet samtidig navn til «Stena Pioneer». Da Fleetwood–Larne-ruten ble nedlagt i desember 2010 gikk hun i opplag, og i juni 2011 ble skipet solgt til det russiske operatørselskapet Anship LLC og omdøpt «ANT 1».


== Søsterskip ==
«ANT 1» er et av tre skip basert på samme design, de andre to er MS «Anna Marine» og MS «ANT 2».


== Referanser ==


== Eksterne lenker ==
(en) IMO 7361570 – kategori av bilder, video eller lyd på Commons 
(en) MS «ANT 1» – Den internasjonale sjøfartsorganisasjonen
MS «ANT 2»

MS «ANT 2» er en roroferge som går i rute mellom Kaukasus og Zonguldak i Tyrkia. Fergen driftes av AnRussTrans.
Skipet ble bygget i 1975 for Stena Line, og ble levert til et av Stena kontrollert rederi, Northern Coasters Ltd, 28. mai 1975. Det hadde da fått navnet «Union Melbourne». Senere samme år ble hun forlenget med 16 meter ved vid Nobiskrug Werft GmbH, Rendsburg i Tyskland, før hun ble chartret av Union Steamship Co of New Zealand i september 1975. Etter å ha vært i drift i tre år ble denne driften avsluttet og hun ble lagt i opplag en kort periode, før hun gikk fra Wellington til Singapore for ombygging.Fra Singapore gikk hun til Europa der «Union Melbourne» ble chartret av Pandoro Ltd og satt i trafikk på ruten mellom Larne i Nord-Irland og Fleetwood i England. I 1980 ble hun omdøpte til «Union Trader» og solgt til Bovis Proprieties Ltd i London, England. I perioden september–november 1980 lå hun ved Tyne Shiprepair Ltd i Newcastle for å bli bygget om så hun skulle få plass til flere passasjerer, og etter dette skiftet hun navn til «Puma». Pandoro Ltd chartret henne, og satte henne igjen inn på ruten mellom Fleetwood og Larne frem til 1994 da hun i en toårsperiode gikk i rute mellom Dublin og Liverpool.
Neste navneskifte kom i januar 1998 da hun gikk over i tjeneste for P&O European Ferries Irish Sea og skiftet navn til «European Seafarer». For P&O gikk Seafarer først i rute mellom Rosslare - Cherbourg (april 2001 – januar 2002) og fra 20. januar 2002 var hun tilbake på ruten Larne – Fleetwood.I april 2004 ble «European Seafarer» solgt til Stena Line, og samtidig registrert i Hamilton på Bermuda. 8. mai 2004 skiftet hun navn til «Stena Seafarer». For Stena Line gikk hun blant annet i rute mellom Fishguard og Rosslare, og Larne og Fleetwood.
«Stena Seafarer» gikk i opplag ved Albert Quay (Belfast) i desember 2010, og ble liggende frem til februar året etter da hun igjen ble satt inn i rute mellom Rosslare og Fishguard i februar, før hun ble solgt til det russiske selskapet Anship LLC i mai 2011 og døpt om til «ANT 2» i juni samme år.


== Søsterskip ==
«ANT 2» er et av tre skip basert på samme design, de andre to er MS «Anna Marine» og MS «ANT 1».


== Referanser ==


== Eksterne lenker ==
(en) Stena Seafarer (ship, 1975) – kategori av bilder, video eller lyd på Commons 
(en) IMO 7361594 – kategori av bilder, video eller lyd på Commons 
(en) MS «ANT 2» – Den internasjonale sjøfartsorganisasjonen
Friederike Sophie Seyler

Friederike Sophie Seyler, F.S. Seyler eller Sophie Seyler, tidligere Sophie Friederike Hensel (født 1737 eller 1738 i Dresden, død 22. november 1789 i Schleswig, født Sparmann) var en tysk skuespillerinne, dramatiker og librettist. Ved siden av Friederike Caroline Neuber ble hun regnet som Tysklands fremste skuespillerinne på 1700-tallet. Hennes libretto for syngespillet Hüon und Amande var en viktig inspirasjon for Tryllefløyten. Hun var gift med skuespilleren Johann Gottlieb Hensel fra 1754 til 1759, og var deretter gift med teaterlederen Abel Seyler fra 1772, etter en lengre romanse.
Som skuespillerinne var hun kjent for å portrettere lidenskapelige og tragiske skikkelser. Hun var tilknyttet Konrad Ernst Ackermanns teatertrupp, spilte på Wiens Burgtheater, og ble endelig knyttet til Hamburgische Entreprise og Seylersche Schauspiel-Gesellschaft. Gotthold Ephraim Lessing nevner henne en rekke ganger i sin Hamburgische Dramaturgie.
Hennes morfar var Matthäus Daniel Pöppelmann, som bl.a. bygget Zwinger.


== Verk ==
Die Familie auf dem Lande, 1770
Die Entführung oder die zärtliche Mutter, Drama 1772. Wehrhahn Verlag Laatzen (2. ed. 2004). ISBN 3-86525-012-2.
Hüon und Amande, 1789


== Referanser ==
Man on a Ledge

Man on a Ledge er en amerikansk actionthriller fra 2012. Filmen er regissert av Asger Leth, skrevet av Pablo F. Fenjves, og har Sam Worthington, Elizabeth Banks, Jamie Bell, Génesis Rodríguez, Anthony Mackie og Ed Harris i hovedrollene.
Filmen hadde premiere 23. mars 2012 på norske kinoer.


== Handling ==
Nick Cassidy (Sam Worthington) er en rømt fange (dømt for en forbrytelse han ikke har begått) og tidligere politimann som stiller seg opp på kanten av en hylle utenfor et hotellvindu og truer med å hoppe. Han krever å forhandle med Lydia Mercer (Elizabeth Banks), en politikvinne som tidligere har mislyktes med å redde selvmordshoppere. Men mens politiet klør seg i hodet over Nicks motiver, gjennomfører Nicks bror Joey (Jamie Bell) og Joeys kjæreste Angie (Génesis Rodríguez) et ran rett over gata, hvor de planlegger å bryte seg inn i safen til hotelleieren David Englander (Ed Harris). Hva er egentlig Nicks agenda?


== Rolleliste ==
Sam Worthington i rollen som Nick Cassidy
Elizabeth Banks i rollen som Lydia Mercer
Jamie Bell i rollen som Joey Cassidy
Génesis Rodríguez i rollen som Angie Lopez
Anthony Mackie i rollen som Mike Ackerman
Ed Harris i rollen som David Englander
Edward Burns i rollen som Jack Dougherty
Titus Welliver i rollen som Dante Marcus
Kyra Sedgwick i rollen som Suzie Morales
John Dossett i rollen som Ted Henry
William Sadler i rollen som Valet
Afton Williamson i rollen som Janice Ackerman


== Trivia ==
Amy Adams ble vurdert for rolen som Lydia Mercer.
Alle bilder av skuespillerne som står på kanten var virkelige. De hadde sikkerhetstau på seg, men de ble enten gjemt fra kameraet eller klippet bort i redigeringsfasen.


== Eksterne lenker ==
(en) Offisielt nettsted 
(en) Man on a Ledge på Internet Movie Database 
(sv) Man on a Ledge i Svensk Filmdatabas 
(da) Man on a Ledge i Danmark Nationale Filminstitut 
(fr) Man on a Ledge på Allociné 
(nl) Man on a Ledge på MovieMeter 
(en) Man on a Ledge på AllMovie 
(en) Man on a Ledge på Rotten Tomatoes 
(en) Man on a Ledge på Metacritic 
(en) Man on a Ledge på Box Office Mojo
Monte dei Paschi di Siena

Banca Monte dei Paschi di Siena S.p.A. (MPS) er den eldste eksisterende banken i verden. Den ble grunnlagt i 1472 av magistraten i bystaten Siena i Italia. Banken har i dag 3 000 avdelinger, 33 000  ansatte og 4,5 millioner kunder i Italia. Datterselskapet MPS Finance er en investeringsbank.Banken overtok i perioden 2007-2008 banken Banca Antonveneta fra Grupo Santander for 9 milliarder euro, og ble dermed Italias tredje største bank etter UniCredit og Intesa Sanpaolo.
Hovedkontoret til MPS i Palazzo Salimbeni i Siena inneholder bl.a. en kunstsamling og et betydelig antall historiske dokumentert fra alle århundrene bankene har eksistert. Samlingen er ikke vanlligvis åpen for publikum.
Bankens hovedaksjonær (55.489%) er Fondazione Monte dei Paschi di Siena. Mindre andeler eies av bl.a. JPMorgan Chase (4.655%), Francesco Gaetano Caltagirone (3.923%), Unicoop Firenze Società Cooperativa (2.427%) og AXA (2.052%).


== Referanser ==


== Eksterne lenker ==
Offisielt nettsted 
(en) Banca Monte dei Paschi di Siena – kategori av bilder, video eller lyd på Commons
Summer Wind

Summer Wind er en sang fra 1965 med melodi av Heinz Meier og tekst av Johnny Mercer.
Låta ble først spilt inn av Wayne Newton. Andre innspillinger er blitt gjort av blant annet Frank Sinatra.
En versjon med norsk tekst, En sommervind, kom ut på Per Asplins LP Sommer i Tønsberg (1972).


== Referanser ==
Clásica de San Sebastián 2012

Clásica de San Sebastián 2012 arrangeres 14. august. Det er en 32. utgaven av  rittet. Rittet ble vunnet av Luis León Sánchez etter at han stakk fra hovedfeltet noen kilometer før mål og holdt helt inn slik at han kunne krysse målstreken alene, uten kamp. Hovedfeltet kom i mål 7 sekunder etter hvor rytterne der spurtet om plasseringene. 
Simon Gerrans ble nr. 2, mens Gianni Meersman ble nr. 3. 
De 18 WorldTourlagene deltok, i tillegg til kontinentallagene  Andalucía og Caja Rural som fikk WildCard til rittet. Hvert lag stiller med 8 ryttere. 


== Resultater ==


== Eksterne lenker ==
Offisiell nettside (es)
Fraternal Order of Police

Fraternal Order of Police (FOP) er en politiforening i USA, med angivelig 325 000 medlemmer. Foreningen har 2 100 lokale klubber, organisert i losjer. Foreningen arbeider for å bedre politiets arbeidsforhold og trygghet gjennom utdannelse, lovgivning, informasjon, samfunnsinvolvering og ansatterepresentasjon.
FOP har karakteristikk av en fagforening, selv om organisasjonen ikke beskriver seg selv som det. Den driver lobbyvirksomhet mot Kongressen og føderale myndigheter på vegne av polititjenestemenn, og tilbyr fagorganisering og juridisk bistand til politiansatte. I tillegg støtter den veldedige tiltak rettet mot politiansatte og deres familier.


== Eksterne lenker ==
Offisielt nettsted 
(en) Fraternal Order of Police – kategori av bilder, video eller lyd på Commons
Local Hero – en raffinert oljekomedie

Local Hero – en raffinert oljekomedie (originaltittel: Local Hero) er en skotsk dramakomedie fra 1983 skrevet og regissert av Bill Forsyth med Peter Riegert og Burt Lancaster i hovedrollene og den ble produsert av David Puttnam.


== Handling ==

Filmen handler om amerikanske tjenestemenn ved det amerikanske oljeselskapet Knox Oil ("Mac McIntyre" spilt av Peter Riegert) som sendes til Skottland for å kjøpe et lite kystsamfunn der oljeselskapet planlegger å bygge et oljeraffineri. Affæren blir mer komplisert en hva oljeselskapet og dets sjef Felix Happer spilt av (Burt Lancaster) hadde tenkt seg, når det viser seg at byen eies av den eksentriske eldre mannen (Ben Knox spilt av Fulton MacKay) som ikke har noe interesse av å selge det. Musikken i filmen ble komponert av Mark Knopfler. Filmens tema heter Going Home.


== Skuespillere ==
Peter Riegert som Mac
Burt Lancaster som Felix Happer
Fulton Mackay som Ben Knox
Denis Lawson som Gordon Urquhart
Norman Chancer som Moritz
Peter Capaldi som Danny Oldsen
Rikki Fulton som Geddes
Alex Norton som Watt
Jenny Seagrove som Marina
Jennifer Black som Stella
Christopher Rozycki som Victor
Christopher Asante som pastor Macpherson
John Gordon Sinclair som Ricky
Caroline Guthrie som Pauline
John M. Jackson som Cal.


== Eksterne lenker ==
(en) Local Hero – en raffinert oljekomedie på Internet Movie Database 
(sv) Local Hero – en raffinert oljekomedie i Svensk Filmdatabas 
(da) Local Hero – en raffinert oljekomedie i Danmark Nationale Filminstitut 
(fr) Local Hero – en raffinert oljekomedie på Allociné 
(nl) Local Hero – en raffinert oljekomedie på MovieMeter 
(en) Local Hero – en raffinert oljekomedie på AllMovie 
(en) Local Hero – en raffinert oljekomedie på Turner Classic Movies 
(en) Local Hero – en raffinert oljekomedie på Rotten Tomatoes 
(en) Local Hero – en raffinert oljekomedie på Box Office Mojo